EkBass/fiwiki-20250220-pages-articles huggingface dataset:
Matkailuvirkailija

Matkailualan asiantuntija on matkailualan perustutkinnon myynti- ja neuvontapalvelujen koulutusohjelman suorittaneen ammattinimike. == Opiskelu == Matkailuvirkailijoita koulutetaan ammattikouluissa. Koulutus kestää peruskoulupohjaisilta opiskelijalta yleensä 3 vuotta ja ylioppilaspohjaiselta opiskelijalta 2 vuotta. Peruskoulupohjaisen opiskelijan on useissa oppilaitoksissa mahdollista suorittaa ylioppilastutkinto ammatillisten opintojen ohessa. Koulutuksen suorittanut on matka- ja kuljetuspalvelujen ja kotimaanmatkailun informaatio-, neuvonta- ja myyntitehtäviin erikoistuva matkailualan ammattilainen. Opiskeluun sisältyy työssäoppimisjaksoja erilaisissa matkailualan yrityksissä kotimaassa tai ulkomailla. == Työ == Matkailuvirkailija voi työllistyä esimerkiksi matkatoimistoihin, hotelleihin, matkailukeskuksiin, liikenneyrityksiin, erilaisiin valtakunnallisiin tai paikallisiin matkailualan organisaatioihin ja yrityksiin. Päivittäisiin työtehtäviin kuuluu esittelyä, myyntiä yksityisille henkilöille ja ryhmille, sekä asiakkaille tehtäviä varauksia erilaisiin koti- ja ulkomaanmatkakokonaisuuksiin kuten valmismatkoja oheispalveluineen. Varauksia tehdään puhelimitse, sähköpostitse tai telefaxin välityksellä ja matkailuvirkailija kirjaa saadut tilaukset atk-laitteille. == Alalle soveltuminen == Matkailualalla vaaditaan halua ja taitoa palvella eri kulttuureista tulevia asiakkaita, kielitaitoa, viestintätaitoja, liiketaloudellista ajattelua ja kiinnostusta erilaisia varaus- ja informaatiojärjestelmiä kohtaan. Työ vaatii joustavuutta ja tilanneherkkyyttä sekä kykyä työskennellä kiireessä ja kohtuullisen paineen alaisena. Lisäksi matkailualalla työskennellään useimmiten silloin kun muut ovat vapaalla: työpaikasta ja toimenkuvasta riippuen myös iltaisin, viikonloppuisin, lomasesonkeina ja juhlapäivinä. Luokka:Majoitus- ja ravitsemisalan ammatit Luokka:Toisen asteen tutkinnot
Matilda (peruna)

Matilda on ruotsalainen myöhäisperunalajike, joka perustuu Bintjen ja P40, Solanum demissum risteytyksen sekä Fruhperlen ja Gabrielan risteytyksen risteytykseen. Se kuuluu Suomen suosituimpiin perunalajikkeisiin ja sitä voi viljellä koko Suomessa. Matilda on saamassa etenkin Rekordille aiemmin kuulunutta jalansijaa markkinoillaPaavon perunasivu. Matilda menestyy erityisen hyvin kosteina kesinäPaavon perunasivu. Matildan mukulat ovat pyöreänsoikeita ja hyvin matalasilmäisiä. Ne kestävät hyvin kolhuja. Koko ja ulkonäkö ovat tilastollisesti hyvin tasaisia, ylisuuria mukuloita ei juuri muodostu. Mukulat vihertyvät helposti. Matildan tärkkelyspitoisuus on noin 14,5-16,5 prosentin luokkaaMatinollinperuna.fi ja keskimäärin 16,1 prosenttia., Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se on myöhäisperuna. Se luokitellaan keitettävyydeltään jauhoiseksi yleisperunaksi, jota voi käyttää kaikenlaisissa perunaruoissa. Matilda kestää hyvin kaikenlaisia tauteja, kuten perunaruttoa, Y-virusta ja tyvimätää. ==Satoisuus== Mukulasatoisuus kg/ha (1984-1991)Perunan tuotanto, lajikkeet, viralliset lajikekokeet, sivu 36, 1992, Maaseutukeskusten liiton julkaisuja no 850, Tieto tuottamaan 64, , ISBN 951-8909-92-X I viljelyvyöhyke: 42 400 kg, josta 17,3 % tärkkelystä II viljelyvyöhyke: 42 400 kg, josta 17,3 % tärkkelystä III viljelyvyöhyke: 41 500 kg, josta 16,0 % tärkkelystä IV viljelyvyöhyke: 36 300 kg, josta 14,4 % tärkkelystä ==Viljely muualla== Lajiketta viljellään mm. Ruotsissa Svensk Matpotatiskontroll AB: Potatissorter, luettu 10.6.2007 ==Lähteet== *Kasvilajikeluettelo 2006 (pdf) === Viitteet === ==Aiheesta muualla== *Matilda *Perunan siementen valintataulukko *Höst - vinterpotatis *European Cultivated Potato Database, Matilda luokka:Yleisperunat luokka:Myöhäiset perunalajikkeet
Stacy Sanches

Stacy Sanches (s. 4. syyskuuta 1973 Dallas, Texas) on yhdysvaltalainen valokuvamalli ja näyttelijä. Sanches oli Playboyn maaliskuun 1995 Playmate of the Month ja vuoden 1996 Playmate of the Year. Sanches on valmistunut South Garland High Schoolista vuonna 1991. Hänellä on isänsä puolelta meksikolaisia ja äitinsä puolelta irlantilaisia sukujuuria. ==Aiheesta muualla== * *Playboy.com: Stacy Sanches Luokka:Yhdysvaltalaiset näyttelijät Luokka:Playboyn Playmatet Luokka:Vuonna 1973 syntyneet Luokka:Elävät henkilöt
Christina Santiago

Christina L. Santiago (s. 15. lokakuuta 1981 Chicago, Illinois) on yhdysvaltalainen valokuvamalli. Hänellä on puertoricolaisia sukujuuria. Santiago oli Playboy-lehden elokuun 2002 Playmate of the Month sekä vuoden 2003 Playmate of the Year. Tuolloisessa haastattelussaan hänellä oli tähtäimessään näyttelijän tai koreografin ura. ==Aiheesta muualla== * *Playboy.com: Christina Santiago Luokka:Yhdysvaltalaiset mallit Luokka:Playboyn Playmatet Luokka:Vuonna 1981 syntyneet Luokka:Elävät henkilöt en:List of Playboy Playmates of 2002#August
Matkailupalvelujen tuottaja

Matkailupalvelujen tuottaja on matkailualan perustutkinnon matkailun ohjelmapalvelujen koulutusohjelman suorittaneen ammattinimike. Matkailupalvelujen tuottajia koulutetaan ammattikouluissa. Koulutukseen hakeudutaan yhteishaun kautta. Koulutus kestää peruskoulupohjaisilta opiskelijoilta yleensä 3 vuotta ja ylioppilaspohjaisilta opiskelijoilta 2 vuotta. Matkailupalvelujen tuottajia koulutetaan matkailuyrityksen asiakaspalvelutehtäviin, ohjelmapalveluyrityksessä toimimiseen ja matkailuyritysten tuotesuunnitteluun. Suuntautumisena voi olla esimerkiksi kulttuurimatkailun tai luontomatkailun ohjelmapalvelut. Matkailupalvelujen tuottaja voi työllistyä esimerkiksi ohjelmapalveluyrityksiin, loma- ja matkailukeskuksiin, kylpylöihin, hotelleihin, erilaisiin matkailualan organisaatioihin tai majoitusyrityksiin. Hän voi myös toimia itsenäisenä yrittäjänä. Luokka:Majoitus- ja ravitsemisalan ammatit Luokka:Toisen asteen tutkinnot
Libanon Eurovision laulukilpailussa

Libanon aikoi osallistua vuoden 2005 euroviisuihin. Edustajaksi oli valittu Aline Lahoud ranskankielisellä kappaleella Quand tout s'enfuit. Se kuitenkin keskeytti osallistumisensa myöhässä, koska lain mukaan Libanonissa ei saa näyttää israelilaista materiaalia. Israelin esitys olisi näin ollen täytynyt jättää näyttämättä Libanonin televisiossa, mikä olisi rikkonut Euroviisujen sääntöjä. Maa joutui tämän jälkeen kolmen vuoden pannaan, jonka aikana maa ei saa osallistua Euroviisuihin. Libanon olisi voinut osallistua uudestaan vuoden 2009 euroviisuihin, jos se olisi muuttanut lakejaan israelilaisten esitysten näyttämisestä. Näin ei kuitenkaan tapahtunut ja Libanon perui osallistumisensa siihenkin kilpailuun. ==Lähteet== Luokka:Eurovision laulukilpailut maittain Luokka:Libanonin musiikki it:Partecipazioni mancate all'Eurovision Song Contest#Libano nl:Mislukte pogingen om deel te nemen aan het Eurovisiesongfestival#Libanon
Tromssan tuomiokirkko

Tromssan tuomiokirkko () on kirkkorakennus norjalaisessa Tromssan kaupungissa. Se on Nord-Hålogalandin hiippakunnan pääkirkko. Vuonna 1861 valmistunut kirkko edustaa uusgoottilaista arkkitehtuuria, ja sen suunnittelusta on vastannut norjalainen arkkitehti Christian H. Grosch. Se on ainoa puusta rakennettu tuomiokirkko Norjassa.Bestnorwegian.com ==Lähteet== == Aiheesta muualla == Luokka:Norjan tuomiokirkot Luokka:Norjan puukirkot Luokka:Tromssa
Liechtenstein Eurovision laulukilpailussa

Liechtenstein on pyrkinyt mukaan kahdesti Eurovision laulukilpailuun, vuosina 1969 ja 1976. Maa kuitenkin torjuttiin kummallakin kerralla, sillä maa ei kuulu Euroopan yleisradiounioniin. Jäsenyys on ehdoton edellytys laulukilpailuun osallistumiselle ja Liechtensteinin televisioasema 1FLTV aikoo hakea EBU:n jäsenyyttä, mutta se ei yksin tarkoita, että Liechtenstein olisi osallistumassa kisoihin. 9. elokuuta 2022 1 FL TV ilmoitti, että se ei aio enää hakea Euroopan yleisradiounionin (EBU) jäsenyyttä, mikä sulkee toistaiseksi pois maan debyytin kilpailussa. ==Lähteet== Luokka:Eurovision laulukilpailut maittain Luokka:Liechtensteinin musiikki en:List of countries in the Eurovision Song Contest#Unsuccessful attempts to participate it:Partecipazioni mancate all'Eurovision Song Contest#Liechtenstein nl:Mislukte pogingen om deel te nemen aan het Eurovisiesongfestival#Liechtenstein
Adora

Adora on alankomaalainen A. D. Mulderin risteyttämä keskimyöhäinen perunalajike. Adoran tärkkelyspitoisuus on 15,5 prosenttia. Se luokitellaan ominaisuuksiltaan kiinteämaltoiseksi perunaksi. Adoran satoisuus on varhaisnostossa Hankkijan Timon luokkaa ja syysnostossa sitä suurempi.Maaseutukeskusten liitto: Perunalajikkeet 1997, s. 18. Maaseutukeskusten liiton julkaisuja no 913, Tieto tuottamaan 94. ISBN 951-808-053-4, Adora ei ole erityisen altis raakatummumiselle tai keittotummumiselle. Se on ankeroisenkestävä ja yleensä hyvin viruskestävä.Biolan: Peruna: Lajikevalinta . Viitattu 3.6.2007. ==Lähteet== *Maa- ja metsätalousministeriö: Kasvilajikeluettelo 2006 (PDF) *Perunantutkimuslaitos via Agrimarket: Kantaperunan ruokaperunalajikkeiden vertailu (PDF) === Viitteet === ==Aiheesta muualla== *The European Cultivated Potato Database: Adora *Pohjoisen Kantaperuna: Adora *Agrimarket: Adora ==Kirjallisuutta== * Arto Virtanen, Tuottava peruna 27/2000: Felsina, Velox ja Adora esittelyssä, s. 14-15 ja 17. Luokka:Kiinteämaltoiset perunat Luokka:Keskimyöhäiset perunalajikkeet
Joey Stefano

Joey Stefano (1. tammikuuta 1968 – 26. marraskuuta 1994) oli yhdysvaltalainen homopornonäyttelijä. Stefano eli Nicholas Anthony "Nick" Iacona, Jr. syntyi Pennsylvaniassa. Hän menetti isänsä 15-vuotiaana ja eli sen jälkeen New Yorkissa prostituoituna narkomaanina. Hän aloitti uransa aikuisviihdealalla muutettuaan Los Angelesiin. Stefano sai Madonnan huomion, ja poptähti käytti häntä kirjansa Sex (1992) mallina. Hän oli elämänsä loppuvaiheissa HIV- positiivinen mutta ei kuollut AIDSiin, vaan kuoli 26-vuotiaana otettuaan yliannostuksen kokaiinia, morfiinia, heroiinia ja ketamiinia. Stefano voitti uransa aikana kaksi AVN-palkintoa. Hänet haudattiin isänsä viereen Pennsylvaniassa. ==Lähteet== Luokka:Yhdysvaltalaiset pornonäyttelijät Luokka:Amerikanitalialaiset Luokka:Vuonna 1968 syntyneet Luokka:Vuonna 1994 kuolleet
Monivarpainen kissa

Monivarpainen kissa eli laivakissa, suokissa tai Hemingwayn kissa on kissa, jolla on tavallista enemmän varpaita. Ylimääräiset varpaat johtuvat geenivirheestä. Geenivirheen aiheuttama polydaktylia on tavallista yleisempi maine coon -rodun kissoilla. Monivarpaisia kissoja on ympäri maailmaa, niin rotu- kuin tavallisissa maatiaiskissoissakin. Monivarpaisella kissalla usein yksi ylimääräinen varvas kiertyy ”peukaloksi” tassun reunaan. Kissa kykenee tarttumaan näin kädellisten tavoin esimerkiksi köysiin, kaiteisiin tai kahvoihin. Monivarpaisuus on esimerkki evoluutiossa hyödyllisestä mutaatiosta. Mutaatio on havaittu ensimmäisen kerran 1600-luvulla Bostonissa. Tassun erikoinen muoto voi aiheuttaa kissalle ongelmia liikkuessa: kävely saattaa olla ”humalaista” puolelta toiselle vaappuvaa. Osa monivarpaisista kissoista on uimataidottomia tai ne täytyy varta vasten ”opettaa” uimaan. Kirjailija Ernest Hemingway oli erityisen mieltynyt monivarpaisiin kissoihin. Hänellä oli monivarpainen kissa, jonka jälkeläisiä elää edelleen Hemingwayn kotimuseossa. Kissa oli tuotu Key Westiin Kuubasta. Monivarpaisen kissan kutsumanimistä ”laivakissa” tulee siitä, että aikoinaan monivarpaiset kissat olivat erityisen suosittuja laivakissoina, sillä monivarpaisuus auttaa tasapainon ylläpitämisessä ja monivarpaiset kissat selvisivät vaikeissa tilanteissa, kuten myrskyissä, normaaleja paremmin. Katsottiin, että monivarpainen kissa on laivakissana tavallista kissaa onnekkaampi. Luokka:Kissa Luokka:Seulonnan keskeiset artikkelit
Kutless

Kutless on yhdysvaltalainen kristillinen rockyhtye Portlandista, Oregonista. Se perustettiin vuonna 2000 nimellä "Call Box", ja se on julkaissut viisi albumia. Ensimmäinen on nimeltään "Kutless", toinen "Sea of Faces", kolmas "Strong Tower", neljäs "Hearts of the Innocent" ja viides vuonna 2008 julkaistu "To Know that You're Alive". Yhtyeellä on levytyssopimus BEC Recordsin kanssa, ja Kutlessin albumeja on myyty kolme miljoonaa kappaletta maailmanlaajuisesti. http://www.wweek.com/portland/article-20296-jesus_freaks.html == Jäsenet == Nykyinen kokoonpano *Jon Micah Sumrall: laulu *Ryan Shrout: kitara *James Mead: kitara *Dave Luetkenhoelter: basso *Jeffrey Gilbert: rummut Entiset jäsenet *Nathan "Stu" Stuart — basso (2000–2002) *Kyle Zeigler — basso (2002–2005) *Kyle Mitchell — rummut (2000–2005) *Ryan Shrout — kitara, taustalaulaja (2000–2007) == Diskografia == ===Albumit=== Vuosi Otsikko Levy- yhtiö Saavutukset 2002 Kutless BEC Recordings 2004 Sea of Faces BEC Recordings 2005 Strong Tower BEC Recordings Kultahttp://www.kutless.com 2006 Hearts of the Innocent BEC Recordings 2008 To Know That You're Alive BEC Recordings 2009 It Is Well BEC Recordings 2010 Kutless: The Beginning BEC Recordings 2011 This Is Christmas BEC Recordings 2012 Believer BEC Recordings 2013 The Worship Collection BEC Recordings 2014 Glory (Deluxe Edition) BEC Recordings 2014 The Ultimate Collection BEC Recordings ===Singlet=== Vuosi Nimi Peak Chart Positionshttp://www.billboard.com/charts/christian- songs#/artist/kutless/chart-history/490195?f=355&g;=Singles Albumi US US Christ US Heat 2002 "Your Touch" - - - Kutless "Run" - - - 2003 "Tonight" - - - "Pride Away" - - - 2004 "Treason" - - - Sea of Faces "Sea of Faces" - 8 - "Not What You See" - - - "It's Like Me" - 21 - 2005 "Strong Tower" - 4 - Strong Tower "Draw Me Close" - 12 - "Better is One Day" - - - "We Fall Down" - 26 - 2006 "Shut Me Out" - - - Hearts of the Innocent "Winds of Change" - - - 2007 "Somewhere in the Sky" - - - "Promise of a Lifetime" - - - 2008 "The Feeling" - - - To Know That You're Alive "Complete" - 18 - 2009 "To Know That You're Alive" - 41 - "I Do Not Belong" - 38 - "What Faith Can Do" 119 1 14 It Is Well 2010 "Everything I Need" - 10 - ==Lähteet== ==Aiheesta muualla== *Yhtyeen kotisivut Luokka:Kristilliset yhtyeet Luokka:Yhdysvaltalaiset rockyhtyeet
Felsina (peruna)

Felsina on hollantilainen keskiaikainen perunalajike. Felsinan tärkkelyspitoisuus on 16,5 prosenttia.Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se luokitellaan ominaisuuksiltaan kiinteämaltoiseksi perunaksi. Felsina on yksi Ukrainassa viljeltävistä 43 perunalajikkeesta. Sitä viljellään myös mm. RuotsissaPotatissorter, 10.6.2007 ==Lähteet== *Kasvilajikeluettelo 2006 (pdf) *Kantaperunan ruokaperunalajikkeiden vertailu (pdf) === Viitteet === ==Aiheesta muualla== *Felsina **European Cultivated Potato Database, Felsina *Arto Virtanen, Tuottava peruna (27) 2000: Felsina, Velox ja Adora esittelyssä, s. 14-15 ja 17. *Arjo Kangas: Lantmän och andelsfolk (79) 1998:3 Felsina - nyaste potatisen på sortlistan, s. 3. luokka:Kiinteämaltoiset perunat luokka:Melko aikaiset perunalajikkeet luokka:Talviperunat
Chas Chandler

Bryan James "Chas" Chandler (18. joulukuuta 1938 Newcastle, Englanti - 17. heinäkuuta 1996 Newcastle) oli englantilainen muusikko, tuottaja ja manageri. Parhaiten hänet muistetaan The Animalsin basistina ja Jimi Hendrixin managerina. ==Ura ja elämä== Chas Chandlerin musiikkiura alkoi basistina Alan Pricen perustamassa Alan Price Rhythm and Blues Combo -yhtyeessä. Kun yhtyeeseen liittyivät Eric Burdon, Hilton Valentine ja John Steel, kokoonpano nimettiin The Animalsiksi. Siitä tuli yksi 1960-luvun menestyneimpiä R&B-yhtyeit;ä. Kun The Animals oli vuoden 1966 lopussa hajoamassa, Chandler alkoi suunnitella tuottajan ja managerin uraa. New Yorkissa Chandler kuuli tuolloin tuntemattoman Jimi Hendrixin soittavan. Hän taivutteli Hendrixin lähtemään mukaansa Lontooseen, jossa he solmivat tuotanto- ja managerisopimuksen. Chandlerista ja The Animalsin entisestä managerista, myöhemmin varsin huonomaineisesta Mike Jefferystä, tuli Hendrixin managerit. Chandler auttoi Hendrixiä kokoamaan The Jimi Hendrix Experience -yhtyeen. Hän toimi myös tuottajana yhtyeen kahdella ensimmäisellä albumilla (Are You Experienced? ja Axis: Bold As Love). Turhauduttuaan Hendrixin kiihkeään elämäntyyliin ja hitaasti etenevään studiotyöskentelyyn Chandler lopetti yhteistyönsä tämän kanssa kesken Electric Ladyland -albumin äänitysten vuonna 1968. Samoihin aikoihin Chandler toimi yhdessä Jefferyn kanssa managerina myös Soft Machine -yhtyeelle ollen mukana tuottamassa heidän esikoisalbumiaan The Soft Machine (1968). Yhteistyö ei ollut kuitenkaan kovin hedelmällinen. Vuodesta 1969 lähtien Chandler toimi Sladen managerina ja levyjen tuottajana noin 12 vuoden ajan. Hänellä oli 1970- ja 1980-lukujen vaihteessa oma levy- yhtiö Barn Records, joka julkaisi joitakin Sladen albumeja. Chandler oli mukana The Animalsin uudelleen kokoontumisissa 1976 ja 1983. Hän oli lisäksi osakkaana Newcastle Arenassa, joka avattiin vuonna 1995. Chandlerilla oli kaksi poikaa ja kaksi tytärtä kahdesta avioliitosta. Hän kuoli sydänkohtaukseen vuonna 1996. Luokka:Englantilaiset basistit Luokka:Brittiläiset musiikkituottajat Luokka:Vuonna 1938 syntyneet Luokka:Vuonna 1996 kuolleet
FC Barcelona (koripallo)

Regal FC Barcelona Koko nimi Futbol Club Barcelona Perustettu 24. elokuuta 1926 Kenttä – Kapasiteetti Palau Blaugrana 7 585 Puheenjohtaja Josep Maria Bartomeu Valmentaja Sito Alonso Liiga ACB {| style="text-align: center; width: 100%;" Koti- ja vieraspeliasu FC Barcelona Bàsquet on espanjalaisen urheiluseuran FC Barcelonan 24. elokuuta 1926 perustettu koripallojaosto. Sen edustusjoukkue pelaa Espanjan ACB-liigassa ja on Euroopan menestyneimpiä. Vuonna 2003 joukkue saavutti harvinaisen triplamestaruuden, kun se voitti Espanjan liigan, Espanjan cupin ja Euroliigan. Kuten jalkapallossakin, Barcelonan pahin kilpakumppani Espanjassa on ollut Real Madrid. Sveitsiläisen vakuutusyhtiön Winterthur Groupin kanssa tehdyn sponsorisopimuksen vuoksi jaosto tunnettiin vuosina 2004–2007 nimellä Winterthur FC Barcelona. Winterthur on myös FC Barcelonan perustajan Joan Gamperin synnyinkunta Sveitsissä. Tätä seurannut nimi AXA FC Barcelona otettiin käyttöön vuonna 2007 ranskalaisyhtiö AXA:n ostettua Winterthur Groupin toiminnot. Vuosina 2008–2013 seuran sponsorina toimi vakuutusyhtiö Regal, minkä takia seuraa kutsuttiin myös nimellä Regal FC Barcelona. Vuosina 2015–2019 joukkueen sponsorinimi on FC Barcelona Lassahttp://www.acb.com/redaccion.php?id=113732 . FC Barcelonan kotikenttänä toimii Palau Blaugrana, joka sijaitsee samassa rakennuskokonaisuudessa seuran jalkapallostadionin Camp Noun kanssa. == Saavutukset == * Espanjan liiga (18): 1959, 1981, 1983, 1987, 1988, 1989, 1990, 1995, 1996, 1997, 1999, 2001, 2003, 2004, 2009, 2011, 2012, 2014 * Espanjan cup (24): 1943, 1945, 1946, 1947, 1949, 1950, 1959, 1978, 1979, 1980, 1981, 1982, 1983, 1987, 1988, 1991, 1994, 2001, 2003, 2007, 2010, 2011, 2013, 2018 * Espanjan supercup (5): 1988, 2005, 2010, 2011, 2015 * Euroliiga (2): 2003, 2010 * Korac Cup (2): 1987, 1999 * Euroopan cup-voittajien cup (2): 1985, 1986 * Euroopan supercup (1): 1987 * Seurajoukkueiden maailmanmestaruus (1): 1985 == Lähteet == == Aiheesta muualla == * Koripallojaosto FC Barcelonan virallisella sivustolla Luokka:FC Barcelona Luokka:Espanjalaiset koripalloseurat
Gloria (peruna)

Gloria on hollantilainen aikainen syysperunalajike. Glorian tärkkelyspitoisuus on 15,8 prosenttia.Ahvenniemi, Paavo: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se luokitellaan ominaisuuksiltaan jauhoiseksi perunaksi. Gloriasta ovat risteytetyt Felsina ja Van Gogh. ==Lähteet== *Maa- ja metsätalousministeriö: Kasvilajikeluettelo 2006 (pdf) ===Viitteet=== ==Aiheesta muualla== *The European Cultivated Potato Database: Gloria luokka:Jauhoiset perunat luokka:Myöhäiset perunalajikkeet
Hylas

Hylas () oli kreikkalaisessa mytologiassa Dryopian kuninkaan Theiodamaan ja nymfi Menodiken poika.Hyginus: Fabulae xiv (engl. käännös). Herakles oli aikanaan varastanut Theiodamaan härän, valmistanut sen itselleen ateriaksi ja lopulta tappanut raivostuneen Theiodamaan. Hän kuitenkin säästi Hylaan tämän kauniin ulkomuodon takia ja kasvatti tämän.Apollonios Rhodios: Argonautika 1, 1207-1239 (engl. käännös). Herakles otti Hylaan mukanaan Argolle, mutta aluksen pysähdyttyä Myysiassa Hylas lähti noutamaan vettä. Hänen täyttäessään kannua lähteestä häneen ihastui lähteen nymfi, joka tarttui häntä kaulasta, suuteli häntä ja veti mukanaan lähteeseen. Toisen version mukaan nymfejä oli useita ja he vetivät hänet lähteeseen yksissä tuumin käsivarresta.Theokritos: Idyllejä xiii (engl. käännös). Huomattuaan Hylaan kadonneen Herakles oli täysin murheen murtama ja etsi tätä pitkään Polyfemoksen kanssa. Hänen kerrotaan huutaneen Hylasta kolme kertaa ja tämän vastanneen kolme kertaa, mutta Hylaan ääni jäi ohueksi veden alta. Herakles kieltäytyi jatkamasta enää matkaa argonauttien kanssa. Niin Argo lähti jatkamaan matkaansa ilman näitä kolmea. == Katso myös == * Taistelu kultaisesta taljasta == Lähteet == == Aiheesta muualla == * Victorian nymphs painting back on display after censorship row – (www.bbc.com) Luokka:Argonautit
Redstar (peruna)

Redstar on hollantilainen keskimyöhäinen perunalajike, joka perustuu Bildstarin ja VDW 76-30:n risteytykseen. Redstarin tärkkelyspitoisuus on 16,0 prosenttia.Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se luokitellaan ominaisuuksiltaan jauhoiseksi yleisperunaksi. Suomessa viljelty Redstar on myös vientiperuna. Sen siemeniä viedään Venäjälle.Kuuma Peruna 1/2004 , s. 16 ==Lähteet== *Maa- ja metsätalousministeriö: Kasvilajikeluettelo 2006 (pdf) *Perunantutkimuslaitos via Agrimarket: Kantaperunan ruokaperunalajikkeiden vertailu (pdf) ===Viitteet=== ==Aiheesta muualla== *The European Cultivated Potato Database: Redstar *Agrimarket: Redstar luokka:Jauhoiset yleisperunat luokka:Melko myöhäiset perunalajikkeet luokka:Talviperunat
Sailing to Philadelphia

Sailing to Philadelphia on Mark Knopflerin vuonna 2000 levyttämä albumi. Se on hänen soolouransa toinen albumi. Albumin kuudes kappale "Do America" - 4.11 on poistettu Euroopan [Mercury] versiosta ja korvattu kappaleella "One More Matinee" – 3:57, jota ei ole Pohjois-Amerikan [Warner] versiossa. Albumia myytiin Suomessa yli 33 000 kappaletta eli kultalevyyn oikeuttava määrä.IFPI - Musiikkituottajat - Tilastot == Kappaleet == == Kokoonpano == * Mark Knopfler – kitara, laulu * Richard Bennett – kitara, muut kielisoittimet * Jim Cox – piano, urut * Guy Fletcher – sähköurut, taustaääni * Glenn Worf – basso * Chad Cromwell – rummut === Vierailevat muusikot === * James Taylor – laulu "Sailing to Philadelphia" * Van Morrison – laulu "The Last Laugh" * Gillian Welch ja David Rawlings – laulu "Prairie Wedding" ja "Speedway at Nazareth" * Glenn Tilbrook ja Chris Difford – laulu "Silvertown Blues" * Aubrey Haynie – viulu "What It Is" == Lähteet == Luokka:Vuoden 2000 albumit Luokka:Mark Knopflerin albumit
Rocket (peruna)

Rocket on varhainen perunalajike. Rocketin tärkkelyspitoisuus on 13,3 prosenttia.Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se luokitellaan ominaisuuksiltaan kiinteämaltoiseksi perunaksi. Rocket on poistettu Suomen siemenperunaluettelosta. Rocketia aikaisempi varhaisperuna on Swift.Mr. Fotherill's: First Early Potatoes , 5.6.2007 Sitä ei viljellä Suomessa, mutta sitä tuodaan kauppoihin Skånessa viljeltynä. ==Lähteet== *Maa- ja metsätalousministeriö: Kasvilajikeluettelo 2006 (pdf) ===Viitteet=== ==Aiheesta muualla== *The European Cultivated Potato Database: Rocket *British Potato Council: Rocket luokka:Kiinteämaltoiset perunat luokka:Varhaisperunalajikkeet
Raid (televisiosarja)

Raid on vuonna 2000 TV1:ssä esitetty suomalainen televisiosarja. Sarja perustuu toisen käsikirjoittajan Harri Nykäsen Raid-rikosromaanien hahmoihin, mutta tarina on uusi. Raidin ohjasi Tapio Piirainen, joka oli myös toinen käsikirjoittaja. Vuonna 2003 julkaistiin samaan maailmaan sijoittuva Raid- elokuva. Raid on TV1:n Kotikatsomon neljäs niin kutsuttu kausisarja. Television lisäksi Raid on julkaistu kolmen VHS:n kokoelmana sekä kahden levyn DVD:nä. Sarjan musiikki julkaistiin CD-levynä, joka sisältää Mari Rantasilan tulkitseman tunnuslaulun ”Vain rakkaus”. Raidia on esitetty kolmesti Yhdysvalloissa MHz Networks -yhtiön kaapeli- ja satelliittiverkoissa. Sarja oli aikoinaan ensimmäinen suomalainen tuotanto, jota esitettiin amerikkalaisella TV-kanavalla. Sarja voitti parhaan draamasarjan, parhaan miespääosan (Oiva Lohtander – komisario Jansson), parhaan ohjauksen (Piirainen) ja parhaan käsikirjoituksen (Nykänen ja Piirainen) Venla- palkinnon. Sarjan tunnuslaulun sisältänyt Rantasilan musiikkialbumi Vain rakkaus myi kultaa. == Juoni == Sarja sijoittuu tarkemmin määrittelemättömään nykyhetkeen, jossa Suomen talouselämä on ajautunut yhä enemmän monikansallisten yhtiöiden käsiin ja rikollisuus on yhä järjestäytyneempää ja sinisilmäiset rikostutkijat ovat aseettomia sen edessä. Espoosta on tehty erikoistalousalue, jossa kilpailun esteet on poistettu ja jossa vaikuttaa elektroniikka-alan suuryhtiö Escon. Suomessa ja Ruotsissa mainetta niittänyt rikollinen Raid palaa Suomeen. Samana iltana talousrikoksia tutkinut komisario ammutaan Pasilassa juuri ennen tv-haastattelun alkamista Ison Pajan aulassa ikkunan läpi. Pian toinen poliisi kuolee kesämökillään, ja tapaus näyttää itsemurhalta. Tapauksia tutkii Helsingin rikospoliisin komisario Eero Jansson kollegoineen. Myös Raid ystävineen on omista syistään samojen juttujen perässä. Murhien taustalta paljastuu taloussotkujen ja salaliittojen vyyhti, johon kietoutuu Suomen johtavia poliitikkoja ja talouselämän eliittiä. == Jaksoluettelo == Jakso Nimi Ensiesitys Ensiesitys Uusinta Uusinta Lasin läpi ammuttu luoti 2000 2001 Poliisi ja Raid rekkakuskin perään 2000 2001 Leimun kuolema askarruttaa 2000 2001 Kaksi ruumista lisää 2000 2001 Pikkurikollisten tappajaa etsitään 2000 2001 Raidin ja Janssonin pyrkimykset lähentyvät 2000 2001 Marabou-jengi on koossa ja nuolee haavojaan 2000 2001 Ampumavälikohtaus valtioneuvoston portaissa ajaa muiden juttujen ohi 2000 2001 Komisario Jansson alkaa oivaltaa mistä lopultakin on kysymys 2000 2001 Kadonneen kasetin metsästys kiihtyy 2000 2001 Kasetin sisältö paljastuu koko Suomen kansalle 2000 2001 Toivo lepää siinä, että ihmisen kyky erottaa oikea ja väärä säilyy sittenkin 2000 2001 == Roolit == === Muut näyttelijät === == Lähteet == == Aiheesta muualla == * * Luokka:2000-vuosikymmenen suomalaiset draamasarjat Luokka:2000-vuosikymmenen suomalaiset rikossarjat Luokka:Kirjoihin perustuvat televisiosarjat Luokka:Suomalaiset toimintasarjat
Ukama

Ukama on varhainen perunalajike. Ukaman tärkkelyspitoisuus on 13,4 prosenttia.Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se luokitellaan ominaisuuksiltaan kiinteämaltoiseksi kesäperunaksi. Ukaman raakatummumiskestävyys on hyvä.Ukama, luettu 27.5.2007 __notoc__ ==Muuta== Lajiketta viljellään mm. Ruotsissa Potatissorter, luettu 10.6.2007 ==Lähteet== *Kasvilajikeluettelo 2006 (pdf) ===Viitteet=== ==Aiheesta muualla== *The European Cultivated Potato Database: Ukama Luokka:Kiinteämaltoiset perunat Luokka:Varhaisperunalajikkeet
Vital (peruna)

Vital on myöhäisperunalajike, aikainen talviperuna. Vitalin tärkkelyspitoisuus on 15,6 prosenttia.Paavo Ahvenniemi: Perunalajikkeet kansallisessa lajikeluettelossa ja virallisissa lajikekokeissa 2001, luettu 1.6.2007 Se luokitellaan ominaisuuksiltaan yleisperunaksi. ==Lähteet== *Maa- ja metsätalousministeriö: Kasvilajikeluettelo 2006 (pdf) ===Viitteet=== ==Aiheesta muualla== *The European Cultivated Potato Database: Vital Luokka:Yleisperunat Luokka:Myöhäiset perunalajikkeet
Ryöstö (korttipeli)

Ryöstö on korttipeli, jossa voi olla 2 tai useampi pelaajaa. == Säännöt == ===Aloitus=== Jokaiselle pelaajalle jaetaan 2 korttia, mutta sille, joka pelin saa aloittaa, jaetaan 3 korttia. ( Jakajasta seuraava aloittaa [häviäjä tekee työt jos peliä pelataan useita kertoja] ) Jäljelle jäänyt pakka asetetaan keskelle pöytää. ===Pelin kulku=== Pelin aloittaja, jolla on kädessään nyt 3 korttia, katsoo, onko kädessä paria, tai kolmea samaa korttia. Jos hänellä on pari, hän panee sen eteensä pinoon (ei vierekkäin), sitten ottaa pöydän keskellä olevasta pakasta 2 uutta korttia. Jos hänellä on 3 samaa korttia, hän panee sen eteensä pinoon (ei vierekkäin), ja hän ottaa pöydän keskellä olevasta pakasta uudet 3 korttia, ja katsoo jälleen, onko siinä paria tai kolmoset. Jos on, niin hän panee kortin taas eteensä samaan pinoon kuin edelliset. Jos hänellä ei ole paria eikä kolmosia, niin hän panee yhden korteistaan pöydän keskelle pakan viereen niin, että hänelle jää 2 korttia käteen. Hän ei ota enää kolmatta korttia, vaan vuoro vaihtuu toiselle/seuraavalle. Hän katsoo, onko kädessä paria/kolmosia, jne. Pelin idea on se, että jos vuorossa olevan pelaajan kädessä on samanarvoinen kortti, kuin toisella/toisilla pelaajilla edessänsä olevan pinon päällimmäisenä, tai pakan viereisessä olevassa pinossa päällimmäisenä, hän saa ottaa, eli "ryöstää" kaikki samanarvoiset kortit, mitkä ovat toisten pelaajien edessä olevien pinojen päällimmäisenä, tai pakan vieressä olevan pinon päällimmäisenä korttina. Jos vastustaja ei huomaa että hänellä ja hänen vastustajalla on sama korttia koskien pisteitä ja hän huomaa sen myöhemmin, mutta jos on päästänyt kortista irti, peli jatkuu eteenpäin, mutta jos kortista pitää vielä kiinni, saa vaihtaa. Pelaaja ei voi lyödä kahta samaa korttia peräkkäin. ===Pelin loppu=== Peli loppuu, kun pakka pöydällä loppuu. Sitten pelaajien edessä olevien korttipinojen korttien pisteet lasketaan. ===Pistelasku=== * Kortit 2-9 : 5 pistettä kortilta * Kortti 10 : 5 tai 10 pistettä kortilta (riippuen siitä, miten pelin alussa sovitaan) * Kortit 11-13 ( J, Q, K ) : 10 pistettä kortilta * Ässä (A) : 10, 15 tai 25 pistettä kortilta (riippuen siitä, miten pelin alussa sovitaan) ===Pelin voitto=== Pelin voittaja on pelaaja, jolla on eniten pisteitä. Pelin voi voittaa myös, jos pelaajalta löytyy vain 4 ässää pistepotista. Luokka:Korttipelit
HYLA

HYLA on Valio Oy:n rekisteröimä tavaramerkki. Nimi tulee sanoista hydrolysoitu laktoosi ja kertoo maitotuotteen olevan vähälaktoosinen. HYLA-merkityissä maitotuotteissa laktoosia eli maitosokeria on alle 1 %, joten ne soveltuvat monille laktoosi-intoleranteille, joille tavanomaisten maitotuotteiden käyttö aiheuttaa vatsaoireita. HYLA-tuotteiden laktoosi pilkotaan glukoosiksi ja galaktoosiksi valmistuksen yhteydessä niihin lisättävän laktaasientsyymin avulla. HYLA-maito maistuu makealta tavalliseen maitoon verrattuna, koska glukoosi ja galaktoosi maistuvat noin 2 ja 6 kertaa makeammilta kuin laktoosiTeemu Kustila Hydrokolloidisten makeisten valmistus ja keittämön prosessien kuvaaminen. Sivu 23. https://www.theseus.fi/bitstream/handle/10024/17250/Kustila_Teemu.pdf?sequence=1&isAllowed;=y. HYLA-maidolla on myös korkeampi glykeeminen indeksi, koska glukoosin verensokeria nostava vaikutus on yli kaksi kertaa suurempi kuin laktoosillahttp://www.sugar-and-sweetener-guide.com/glycemic-index-for- sweeteners.html . Valio aloitti tutkimukset hydrolysoidusta laktoosista 1970-luvun alussa. Vuonna 1978 tuotiin markkinoille ensimmäinen HYLA-tuote, maitojauhe, jota seurasi maito ja myöhemmin muita tuotteita. 1990-luvun lopulla Valio tutki ja kehitti teknologiaa myös täysin laktoosittomien tuotteiden valmistusta varten, joissa laktoosia on alle 0,01 %. Ensimmäinen Valion laktoositon tuote, kevytmaitojuoma, lanseerattiin vuonna 2001. ==Lähteet== Luokka:Suomalaiset elintarvikealan tuotemerkit Luokka:Valio
Trace Adkins

thumb|Trace Adkins vuonna 2009. Tracy Darrell ”Trace” Adkins (s. 13. tammikuuta 1962) on yhdysvaltalainen countrymusiikin laulaja-lauluntekijä. Hän syntyi Sareptassa, Louisianassa. Adkins sai 1990-luvulla levytyssopimuksen Capitol Recordsilta. Hänen ensimmäiseltä albumiltaan (Dreamin’ Out Loud, 1996) nousi countrylistan ykköseksi single ”(This Ain’t) No Thinkin’ Thing”. Adkins sai vuonna 2001 tuomion rattijuopumuksesta. Pian hän piti tilapäistä taukoa esiintymisestä vammautettuaan itsensä traktorionnettomuudessa. Chrome-albumin julkaisun jälkeen hänet otettiin alkoholivieroitukseen. Adkinsin toinen yhdysvaltalaisen countrylistan ykkössijalle noussut single ”Ladies Love Country Boys” ilmestyi vuonna 2006. Adkins oli mukana Donald Trumpin The Celebrity Apprentice -ohjelmasarjassa. Hän pääsi finaaliin, mutta hävisi Piers Morganille. == Studioalbumit == * Dreamin’ Out Loud (1996) * Big Time (1997) * More... (1999) * Chrome (2001) * Comin’ On Strong (2003) * Songs About Me (2005) * Dangerous Man (2006) * X (2008) * Cowboy’s Back in Town (2010) * Proud to Be Here (2011) * Love Will... (2013) * The King’s Gift (2013) == Lähteet == == Aiheesta muualla == * Viralliset sivut Luokka:Yhdysvaltalaiset laulaja-lauluntekijät Luokka:Vuonna 1962 syntyneet Luokka:Elävät henkilöt
Witch

Witch viittaa muun muassa seuraaviin: * HMS Witch, Britannian Kuninkaallisen laivaston hävittäjä * W.i.t.c.h., sarjakuva * W.i.t.c.h., ranskalainen animaatiosarja * Witch, Xysman singlelevy gl:The Witches
Yhdystie 3495

Yhdystie 3495 on Tampereella Lakalaivasta Tammelaan kulkeva yhdystie. Tie on tärkein etelästä Tampereen keskustaan liikennettä välittävä väylä. Tie oli ennen osa valtatietä 3, mutta 1990-luvun puolivälissä valtatie linjattiin kulkemaan Tampereen läntisen kehätien kautta. 3495 3 Luokka:Tampereen liikenne Luokka:Suomen moottoritiet
Andrea Chiesa

Andrea Chiesa (s. 6. toukokuuta 1964 Milano, Italia) on entinen sveitsiläinen Formula 1 -kuljettaja. Hän osallistui kymmeneen kilpailuun, joissa selvitti karsinnat kolme kertaa, mutta ei kertaakaan päässyt maaliin asti. Aika-ajoissa Chiesa oli parhaimmillaan kahdeskymmenes. Chiesa aloitti kilpailu-uransa kartingin parissa vuonna 1980. Hän hankki kokemusta myös Formula 3000- ja Italian Formula 3 -sarjoista ennen siirtymistä Formula 1 -sarjaan. Menestystä Formuloissa ei tullut, ja hän joutui jättämään Fondmetal-tallin. Hänen tilalleen palkattiin belgialainen Eric van de Poele. ==Formula 1 -tulokset== Vuosi Talli 1 2 3 4 5 6 7 8 9 10 11 12 13 14 15 16 Sija Pisteet 1992 Fondmetal RSA DNQ MEX Kesk. BRA DNQ ESP Kesk. SMR DNQ MON DNQ CAN DNQ FRA Kesk. GBR DNQ GER DNQ HUN BEL ITA POR JPN AUS \- 0 == Lähteet == * === Viitteet === Luokka:Sveitsiläiset Formula 1 -kuljettajat Luokka:Vuonna 1964 syntyneet Luokka:Elävät henkilöt
NHL-kausi 1995–1996

NHL-kausi 1995–1996 oli National Hockey Leaguen 79. kausi, jonka runkosarjassa pelasi 26 joukkuetta. Stanley Cupin voitti tuolloin Colorado Avalanche, joka voitti kaikki loppuottelut Florida Panthersia vastaan. Kausi 1995–1996 oli myös ensimmäinen kausi jolloin Colorado Avalanche pelasi nykyisellä nimellään. Tätä ennen joukkueen nimi oli ollut Quebec Nordiques. Myös Detroit Red Wingsillä oli vaikuttava NHL-kausi. Joukkue saavutti toiseksi parhaat runkosarjapisteet (131), mutta hävisi Coloradolle Läntisen konferenssin finaalissa. ==Pistepörssi== O = pelatut ottelut, M = maalit, S = syötöt, P = pisteet Pelaaja Joukkue O M S P Mario Lemieux Pittsburgh 70 69 92 161 Jaromír Jágr Pittsburgh 82 62 87 149 Joe Sakic Colorado 82 51 69 120 Ron Francis Pittsburgh 77 27 92 119 Peter Forsberg Colorado 82 30 86 116 Eric Lindros Philadelphia 73 47 68 115 Paul Kariya Anaheim 82 50 58 108 Teemu Selänne Winnipeg/ Anaheim 79 40 68 108 Sergei Fjodorov Detroit 78 39 68 107 Aleksandr Mogilnyi Vancouver 79 55 52 107 Luokka:Jääkiekkosarjojen kausi 1995–1996 Luokka:NHL- kaudet
2\. Maanantai

2\. Maanantai on suomalainen humoristista eurodancevaikutteista musiikkia esittävä yhtye. Jäseninä toimivat räppääjä Peter Bottne (oik. Petri Flander), Harry Triton ja Jon Landlord (oik. Jari Salonen). Yhtyeen tunnetuin kappale on "Mixet tahdo olla munkaa", joka oli vuoden 1994 myydyin kotimainen single. Kappaleen kertosäkeen osuudet lauloi Leni Willman.Karuimmat Rakkauslaulut Viitattu 2.7.2024 Yhtye aloitti tauon toisen albumin julkaisun jälkeen. Yhtye teki comebackin heinäkuussa 2010. Tuolloin julkaistiin myös uusi single "Sahara" ja remixversio kappaleesta "Mixet tahdo olla munkaa". Yhtye julkaisi uuden studioalbumin Paternosterin 8. joulukuuta 2010. Uudessa kokoonpanossa on mukana myös CatCatissa tunnetuksi tullut Katja Kätkä.. Katja jatkaa laulu-uraa siskonsa Virpin kanssa CatCat-duon merkeissä. 12\. lokakuuta 2012 2. Maanantai teki levytyssopimuksen AXR Music Oy:n kanssa. Heti alkuun julkaistiin Pojun kanssa sinkku "Saa lihavakin harrastaa seksiä". Kahdessa viikossa sinkun oli kuullut ja musiikkivideon nähnyt lähes 40000. Pitkäsoiton julkistaminen tapahtuu helmi- maaliskuulla 2013. == Diskografia == * Karuimmat rakkauslaulut (1994) * Vinyyli (1996) * Paternoster (2010) Singlet: * "Mixet tahdo olla munkaa" (single) (1994) * "Sä et tykkää musta enää" (single) (1994) * "Emmä oikein tiijä" (single) (1994) * "Jääkärin barbara" (single) (1996) * "Katsoa Saa, Muttei Koskettaa" (single) (1996) * "Sahara" (digisingle) (2010) * "Mixet tahdo olla munkaa" - Remix (digisingle) (2010) * "Saa lihavakin harrastaa seksiä feat Poju" (digisingle) (2012) * "Sara la Foundation feat Poju" (digisingle) (2013) == Lähteet == == Aiheesta muualla == * Yhtyeen kotisivut * * * Iltasanomat 22.10.2012 Luokka:Suomalaiset eurodanceartistit ja -yhtyeet Luokka:Suomalaiset huumoriyhtyeet
Scotty Bowman

William Scott ”Scotty” Bowman (s. 18. syyskuuta 1933 Montreal, Québec, Kanada) on kanadalainen entinen jääkiekkovalmentaja, joka valmensi useita NHL- joukkueita Stanley Cup -mestaruuteen, yhteensä ennätykselliset yhdeksän kertaa. Häntä pidetään yleisesti kaikkien aikojen parhaana jääkiekkovalmentajana. Bowman oli alkujaan itsekin jääkiekkoilija, mutta kärsittyään päävammasta hän joutui lopettamaan uransa. Kaksi vuotta myöhemmin, vuonna 1956 hän toimi Ottawa Junior Canadiensin valmentajana QMJHL:ssä. Kahden vuoden kuluttua joukkue voitti Memorial Cupin. Bowman siirtyi OHL:ään, ja sieltä vuonna 1966 NHL:n laajenemisen yhteydessä valmentamaan St. Louis Bluesia, joka pääsi jo ensimmäisellä kaudellaan Stanley Cup -finaaliin. Bluesin jälkeen Bowman valmensi menestyksekkäästi myös Montreal Canadiensia, Buffalo Sabresia, Pittsburgh Penguinsia ja Detroit Red Wingsia, ja oli voittamassa valmentajana yhteensä yhdeksää Stanley Cupia (Montreal 1973, 1976, 1977, 1978 ja 1979; Pittsburgh 1992; Detroit 1997, 1998 ja 2002). Lisäksi Bowman on voittanut mestaruuden viisi kertaa muissa tehtävissä (Pittsburgh 1991, Detroit 2008 ja Chicago 2010, 2013 ja 2015). Bowman toimi myös Kanadan maajoukkuevalmentajana useassa turnauksessa voittaen 1976 Canada Cupin. Bowman jäi eläkkeelle valmennustehtävistä voitettuaan Stanley Cupin 2002, mutta on toiminut sen jälkeen Chicago Blackhawksin neuvonantajana. == Lähteet == * Luokka:Kanadalaiset jääkiekkovalmentajat Luokka:Hockey Hall of Fame Luokka:Jack Adams Award -voittajat Luokka:Vuonna 1933 syntyneet Luokka:Elävät henkilöt
The Ragpicker’s Dream

The Ragpicker's Dream on Mark Knopflerin kolmas sooloalbumi (jälkeen Golden Heart 1996, Sailing to Philadelphia 2000). Albumi on julkaistu vuonna 2002. Se nousi Britannian albumilistan seitsemänneksi. ==Kappaleluettelo== # Why Aye Man – 6:14 # Devil Baby – 4:05 # Hill Farmer's Blues – 3:45 # A Place Where We Used To Live – 4:34 # Quality Shoe – 3:56 # Fare Thee Well Northumberland – 6:29 # Marbletown – 3:33 # You Don't Know You're Born – 5:21 # Coyote – 5:56 # The Ragpicker's Dream – 4:20 # Daddy's Gone To Knoxville – 2:48 # Old Pigweed – 4:34 ===Kappaleluettelo – Rajoitetussa bonus CD erässä (UK)=== # Why Aye Man # Quality Shoe # Sailing To Philadelphia # Brothers In Arms (Live in Toronto) == Esiintyjät == * Mark Knopfler – kitara, laulu * Guy Fletcher – urut, taustalaulu ("You Don't Know You're Born") * Glenn Worf – bassokitara * Richard Bennet – kitarat * Jim Cox – piano, urut * Chad Cromwell – rummut == Lähteet == Luokka:Mark Knopflerin albumit Luokka:Vuoden 2002 albumit
Admetos

Admetos (, ) oli kreikkalaisessa mytologiassa Ferain kuningas Thessaliassa seuraten isäänsä Ferestä, jonka mukaan kaupunki oli nimetty. Admetos oli yksi argonauteista, jotka osallistuivat Kalydonin metsäkarjun metsästykseen. Admetos oli tunnettu vieraanvaraisuudestaan ja oikeudenmukaisuudestaan. Kun Apollon oli määrätty vuodeksi kuolevaisen palvelukseen rangaistuksena kyklooppien surmaamisesta, jumala valitsi Admetoksen talon ja alkoi hänen paimenekseen. Apollon oli niin vaikuttunut Admetoksen kohtelusta, että antoi hänen lehmiensä saada pelkästään kaksosia.Apollodoros: Bibliotheke ('Kirjasto') 3.10.4 (engl. käännös). Apollon auttoi Admetosta myös voittamaan prinsessa Alkestiksen, Iolkoksen kuninkaan Peliaan tyttären, käden. Alkestiksella oli niin paljon kosijoita, että Pelias asetti näille ilmeisen mahdottoman tehtävän - saadakseen Alkestiksen, näiden täytyi iestää sekä karju että leijona vetämään vaunuja. Apollon valjasti ikeen eläimillä, ja Admetos ajoi vaunut Peliaalle, ja siten nai Alkestiksen.Hyginus: Fabulae l (engl. käännös). Toisen version mukaan myös Herakles olisi ollut mukana auttamassa - kun leijona oli henkisen ja karju ruumiillisen voiman vertauskuva, niin samoin Apollon edusti viisautta ja Herakles voimaa.Fulgentius: Mytologiat i.22 (engl. käännös). Admetos kuitenkin jätti uhraamatta Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.Apollodoros: Bibliotheke ('Kirjasto') 1.9.15 (engl. käännös). Suurimman palveluksen Apollon teki kuitenkin suostuttelemalla kohtalottaret lykkäämään Admetoksen kohtalon hänelle määräämää kuolinhetkeä. Apollon sai kohtalottaren juovuksiin, ja niin nämä suostuivat lykkäykseen, jos vain Admetos löytäisi jonkun hänen tilalleen. Admetos alun perin kuvitteli, että hänen ikääntyneet vanhempansa mielellään ottaisivat poikansa paikan, mutta näiden ollessa haluttomia kuolemaan, Alkestis kuoli sen sijaan Admetoksen puolesta. Thanatoksen, kuoleman jumalan, viedessä Alkestista alas Manalaan, Admestos huomaa menettäneensä täysin elämänilonsa. Tilanteen pelasti Herakles, joka pysähtyi Feraissa matkallaan ryöstämään Diomedeen tammat. Kuultuaan Admetoksen tilanteesta hän astui Alkestiksen hautaan ja paini Thanatoksen kanssa niin kauan, että tämä suostui päästämään Alkestiksen, jonka Herakles sitten toi mukanaan takaisin elämään maan päälle. Tämä tarina kerrotaan Euripideen tragediassa Alkestis. Tunnetuin Admetoksen lapsista oli Eumelos, joka johti sotajoukon Feraista taistelemaan Troijaa vastaan Troijan sodassa.Hyginus: Fabulae xcvii (engl. käännös). == Admetos troijalainen == Admetos oli myös erään Filokteteen tappaman troijalaisen nimi.Pausanias: Periegesis tes Hellados ('Kreikan kuvaus') 10.27.1 (engl. käännös). == Lähteet == Luokka:Argonautit
Golden Heart

Golden Heart on Mark Knopflerin soolouran esikoisalbumi, joka julkaistiin vuonna 1996, ja samalla Knopflerin ensimmäinen albumi Dire Straitsin lopetettua 1995. Albumi nousi Britannian listan yhdeksänneksi. == Kappaleet == # # # # # # # # # # # # # # == Kokoonpano == * Mark Knopfler – laulu, kitara * Richard Bennett – akustinen kitara * Paul Franklin – teräskielinen kitara * Donal Lunny – bouzouki * Sean Keane – viulu * Derek Bell – irlantilainen harppu * Paul Brady – vihellys * Liam O'Flynn – huilut * Martin O'Connor – harmonikka * Matt Rollings, Barry Beckett, Hargus "Pig" Robbins – piano * Steve Nathan – urut * Bill Cuomo – urut * Guy Fletcher – sähköurut, taustalaulu * Glenn Worf – bassokitara * Michael Rhodes – bassokitara * Eddie Bayers – rummut * Chad Cromwell – rummut * Terry McMillan – djembe * Danny Cummings – lyömäsoittimet, taustalaulu * Vince Gill & Brendan Croker – taustalaulu == Lähteet == Luokka:Mark Knopflerin albumit Luokka:Vuoden 1996 esikoisalbumit
Carmella DeCesare

Carmella Danielle Garcia (o.s. DeCesare, s. 1. heinäkuuta 1982 Avon Lake, Ohio) on yhdysvaltalainen valokuvamalli ja Playboy-tyttö. Garcia, silloinen DeCesare, oli Playboyn huhtikuun 2003 Playmate of the Month ja vuoden 2004 Playmate of the Year. Hänellä on italialaisia ja puertoricolaisia sukujuuria. DeCesare syntyi Avon Lakessa, Ohiossa, ja valmistui Avon Lake High Schoolista vuonna 2000. Nykyään hän asuu Kalifornian Manhattan Beachilla ja on ollut 21. huhtikuuta 2007 lähtien naimisissa amerikkalaisen jalkapallon pelaaja Jeff Garcian kanssa. Garcia on esiintynyt useasti televisiossa. Hän sijoittui toiseksi WWE:n Diva Searchissa vuonna 2004, ja on sen jälkeen kilpaillut usein WWE Raw'ssa. Hän on esiintynyt myös Voitto kotiin -kilpailussa, Howard Stern -show’ssa sekä Street Smarts -kilpailussa. Garciaa on syytetty pahoinpitelystä 21. elokuuta 2004 sattuneen riidan yhteydessä. Syytteestä luovuttiin, mutta sen sijaan hän sai tuomion järjestyssääntöjen rikkomisesta. ==Aiheesta muualla== *Carmella DeCesare Playboy.comissa *Carmella DeCesare IMDb.com:issa *Carmella DeCesare MySpace.com:issa Luokka:Yhdysvaltalaiset mallit Luokka:Playboyn Playmatet Luokka:Vuonna 1982 syntyneet Luokka:Elävät henkilöt
Elizabeth Grosz

Elizabeth Grosz (s.1952 Sydney, Australia) on australialainen filosofi ja feminismin teoreetikko. Hän syntyi ja opiskeli Sydneyssä. Groszia voi luonnehtia sukupuolieron teoreetikoksi. Hänen ensimmäiset teoksensa käsittelivät ranskalaista feminismiä ja lacanilaista psykoanalyysiä, ennen kaikkea Luce Irigarayn ja Julia Kristevan ajatuksia. Viimeisimmissä teoksissaan hän on keskittynyt seksuaalisuuden ja ruumiillisen subjektin käsitteellistämiseen Gilles Deleuzin ja Charles Darwinin kirjoitusten feministisillä luennoilla. Grosz toimi Yhdysvalloissa Rutgersin, New Jerseyn valtion yliopiston, naistutkimuksen professorina. Vuonna 2012 hän siirtyi Duke Universityyn. == Teoksia == * Sexual Subversions: Three French Feminists (1989) * Jacques Lacan: A Feminist Introduction (1990) * Volatile Bodies: Toward a Corporeal Feminism (1994) * Space, Time and Perversion: Essays on the Politics of Bodies (1995) * Architecture from the Outside: Essays on Virtual and Real Space (2001) * The Nick of Time: Politics, evolution, and the untimely (2004) * Time Travels: Feminism, nature, power (2005) * Chaos, Territory, Art: Deleuze and the Framing of the Earth (2008) * Becoming Undone: Darwinian Reflections on Life, Politics and Art (2011) * The Incorporeal: Ontology, Ethics, and the Limits of Materialism (2017) == Lähteet == == Kirjallisuutta == * * Halttunen-Riikonen, Elina : Feministinen teksti – Elizabeth Grosz tekstin feministisestä statuksesta Paatos 3/10 Luokka:Australialaiset feministit Luokka:Australialaiset filosofit Luokka:Syntymävuosi puuttuu Luokka:Elävät henkilöt
Joe Satriani (albumi)

Joe Satriani on Joe Satrianin kahdeksas soololevy vuodelta 1995. ==Kappalelista== # # # # # # # # # # # # Luokka:Vuoden 1995 albumit Luokka:Joe Satrianin albumit
Haute-Garonne

Haute-Garonne on Ranskan departementti numero 31, joka on nimetty Garonne-joen mukaan. Se sijaitsee Etelä-Ranskassa Oksitanian hallintoalueella rajoittuen etelässä Espanjaan. Departementti on pinta-alaltaan 6 309 neliökilometriä ja siellä on lähes 1,2 miljoonaa asukasta (vuonna 2006). Haute-Garonnen pääkaupunki on Toulouse. Haute-Garonne on jaettu edelleen kolmeen arrondissementtiin, 53 kantoniin ja 588 kuntaan. Haute-Garonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Haute-Garonne muodostettiin osasta Languedocin provinssia. == Katso myös == * Luettelo Haute-Garonnen kunnista == Lähteet == == Aiheesta muualla == * Haute-Garonnen departementin kotisivut *
David Dinkins

David Norman Dinkins (10. heinäkuuta 1927 Trenton, New Jersey – 23. marraskuuta 2020 New York, New York) oli yhdysvaltalainen demokraattisen puolueen poliitikko. Hän toimi New Yorkin 106. pormestarina vuosina 1990–1993, ja on tähän mennessä kaupungin historian ainoa afroamerikkalainen pormestari. Hän valmistui Howardin yliopistosta sekä Brooklynin lakikoulusta ja palveli toisessa maailmansodassa Yhdysvaltain merijalkaväessä. Dinkins työskenteli lyhyesti asianajajana, ennen kuin hän siirtyi politiikkaan. Hänet valittiin vuonna 1966 New Yorkin osavaltion alahuoneeseen. Hän johti tämän jälkeen muun muassa vaalilautakuntaa ja toimi kaupunginsihteerinä. Manhattanin kaupunginosan johtajaksi hänet valittiin vuonna 1985. Dinkins valittiin vuonna 1989 New Yorkin pormestariksi, kun hän voitti vaaleissa istuvan presidentin Edward I. Kochin. Rudy Giuliani puolestaan voitti Dinkinsin neljä vuotta myöhemmin New Yorkin historian pienimmällä erolla. Giulianin ja Dinkinsin ero oli 47 000 ääntä. Dinkins on Columbian yliopiston professori ja tuki New Yorkin vuoden 2005 pormestarinvaalissa demokraattiehdokas Fernando Ferreriä. Hänellä on aviopuoliso Joyce Dinkins ja kaksi lasta. == Lähteet == Luokka:Afroamerikkalaiset Luokka:New Yorkin pormestarit Luokka:Yhdysvaltalaiset demokraattipoliitikot Luokka:Vuonna 1927 syntyneet Luokka:Vuonna 2020 kuolleet